Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Gimeno Gurpegui jaunak aurkeztutako galdera, irakaskuntzen antolaketa aldatzeari buruzkoa eta ikastetxe jakin batzuetan PAI programako saioak gutxitzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Gimeno Gurpegui jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun dezan:

Zenbait ikastetxetan aldatu egin da ikaskuntzen antolamendua eta murriztu egin da Ingelesez Ikasteko Programako eskola-saioen kopurua, 147/2016 Foru Aginduan jasotako oinarrizko alderdiei dagokienez egindako erregulazioa alde batera utzita. Zein da horri buruz duzun iritzia kontseilari zaren aldetik?

Iruñean, 2018ko urtarrilaren 8an

Foru parlamentaria: Carlos Gimeno Gurpegui